החיים עצמם (סדרת טלוויזיה)

החיים עצמם (באנגלית: This Is Us) היא דרמה קומית אמריקאית שנוצרה על ידי דן פוגלמן ושידורה החל ברשת הטלוויזיה האמריקאית NBC ב-20 בספטמבר 2016. זהו סיפור על חיי זוג הורים שבמהלך לידת שלישייה מאבדים את אחד התינוקות ובמקומו מאמצים תינוק כהה עור. הסדרה נעה בציר הזמן בין השנים והדמויות.

הסדרה זכתה בפרס בחירת הקהל על עונתה הראשונה. ב-2017 וב-2018 זכתה הסדרה פעמיים ברציפות בפרס גילדת שחקני המסך לסדרת הדרמה הטובה ביותר.

שידורה של העונה השלישית של הסדרה החל ב-25 בספטמבר 2018. שידורה של העונה הרביעית החל ב-25 בספטמבר 2019. העונה החמישית החלה בשידוריה בנובמבר 2020. העונה השישית והאחרונה החלה את שידוריה בינואר 2022.

בישראל, הסדרה משודרת ב-yes וב-hot.

 תקציר העלילה 
הסדרה עוקבת אחר התאומים קווין (ג'סטין הארטלי) וקייט (כריסי מץ) יחד עם אחיהם המאומץ, רנדל (סטרלינג קיי בראון) כשחייהם מפגישים אותם זה עם זה. קייט וקווין היו במקור חלק מהריון שלישייה, ונהרו בשירותים של בר לילי בעת שידור הסופרבול של שנת 1980, שיצא בתאריך ה-2 בינואר; עם זאת, אחיהם הביולוגי מת בלידה. הוריהם, ג'ק (מיילו ונטימיליה) ורבקה (מנדי מור), שבכוונתם היה להביא הביתה שלושה תינוקות, החליטו לאמץ ילד נוסף (רנדל) שנולד באותו היום, והובא לאותו בית החולים לאחר שאביו הביולוגי ויליאם (רון קפאס) נטש אותו בתחנת כיבוי אש.

הפרקים עוברים דרך סיפור העבר וההווה של הדמויות. פרקי פלאשבק מתקיימים בפיטסבורג, בעוד פרקי הזמן הנוכחי מפוצלים בין לוס אנג'לס, ניו ג'רזי וניו יורק. ממוזער 
 שחקנים ודמויות 
 שם השחקן/ית שם הדמות אודות הדמות   ג'ק פירסון  נולד ב-1944. בעלה של רבקה. אביהם של קייט וקווין, ואביו המאמץ של רנדל, אשר נולדו כולם ביום הולדתו ה-36. מת כאשר השלישייה הייתה בת 17. ג'ק נאבק באלכוהוליזם. מותו של ג'ק היה תעלומה עד לפרק 14 בעונה השנייה, שם התברר שהוא מת כתוצאה משאיפת עשן כאשר ביתו נשרף והוא חזר אליו כדי להציל את כלבה של קייט. מנדי מור   נולדה ב-1950, אשתו של ג'ק, אמם של קייט וקווין, ואמו המאמצת של רנדל. רבקה שואפת להיות אמא טובה לילדיה, ומתמודדת עם האלכוהוליזם של ג'ק. היא נישאת מחדש לחבר הטוב ביותר שלו, מיגל (ג'ון הורטאס). בזקנתה מתמודדת עם דמנציה.   רנדל פירסון  נולד ב-1980, בנם המאומץ של ג'ק ורבקה, אחיהם המאומץ של קייט וקווין. כשהיה בן יומו הוא הושאר מול תחנת כיבוי, על ידי אביו הביולוגי ויליאם, ולאחר מכן פונה לבית החולים, שם הוא אומץ על ידי ג'ק ורבקה. בהתחלה ידוע כי אמו הביולוגית לורל מתה בלידתו, אך לאחר מכן מתגלה כי היא חייתה עוד כמה שנים לאחר שנולד. נשוי לבת', אביהן של דז'ה, טסה ואנני. הופך לסנטור בעונה השישית. כריסי מץ  קייט פירסון  נולדה ב-1980, בתם של ג'ק ורבקה, אחותו התאומה של קווין, ועוזרתו האישית לשעבר. היא מתגוררת בלוס אנג'לס. היא סובלת מהשמנת יתר חולנית ונאבקת עם בעיות של הערכה עצמית, אותן היא מייחסת לאמה המנוכרת. מנהלת מערכת יחסים עם טובי. בהמשך השניים מתחתנים, ולאחר הפלה שהיא עוברת, נולד להם בן עיוור, ג'ק. הם מאמצים בת נוספת שנולדת באותו תאריך של ילדיו התאומים של קווין אחיה. בסוף העונה החמישית נודע כי היא וטובי התגרשו, והיא מתחתנת עם פיליפ, והופכת למורה למוזיקה בבית ספר לעיוורים. ג'סטין הארטלי  קווין פירסון  נולד ב-1980, בנם של ג'ק ורבקה, אחיה התאום של קייט, ואחיו המאמץ של רנדל. היה שחקן בלוס אנג'לס ושיחק את התפקיד הראשי בסיטקום מתמשך שנקרא "מאני" (שילוב של "גבר" ו"מטפל" באנגלית). הוא מתפטר באופן דרמטי מהתוכנית ביום הולדתו ה-36, במחאה על איכות התסריט הגרועה וחוסר הרצון של המפיק להוסיף אלמנטים עמוקים לתוכנית. מאוחר יותר הוא עובר לניו יורק כדי לפתח קריירה כשחקן תיאטרון רציני. קווין מנהל מערכות יחסים עם הרבה נשים. הוא התחתן והתגרש מסופי, אהבת נעוריו. לאחר סטוץ עם מדיסון, חברתה של קייט, היא נכנסת להריון ויולדת תאומים. השניים מחליטים להתחתן, אך מבטלים את החתונה ביום בו הייתה אמורה להיערך. בעונה השישית נודע שהוא וסופי חוזרים להיות יחד. סוזן קלצ'י ווטסון  בת' פירסון  אשתו של רנדל אותה נשא בשנת 1999, לזוג שתי בנות, אנני וטס. ובת נוספת מאומצת דז'ה. בת' היא רקדנית בלט שפרשה מריקוד עקב פציעה וחוזרת להיות מורה למחול. כריס סאליבן  טובי דיימון  החבר של קייט, שאותו היא פוגשת ביום הולדתה ה-36 בקבוצת תמיכה לירידה במשקל. טובי בטוח מאד בדימוי העצמי שלו, ומעודד את קייט להערכה עצמית טובה יותר. מסרב לקחת את ההססנות של קייט לקשר בקלילות, ומשקיע אנרגיה רבה בזוגיות. היה נשוי בעבר. השניים מתחתנים, ונולד להם בן עיוור. הם מאמצים בת נוספת. בעונה השישית נודע כי הוא וקייט מתגרשים, והוא מתחתן בשלישית. רון קפאס  ויליאם היל  היל (מכונה שייקספיר): אביו הביולוגי של רנדל. בעבר נרקומן, הוא סובל משלב סופני של סרטן הקיבה אבל מעוניין לחיות עם משפחתו החדשה-ישנה. לקראת סוף העונה הראשונה הוא מת. בפרק הלפני אחרון של העונה השישית הוא חוזר ללוות את רבקה במסעה לעולם הבא.ליריק רוסדז'הבתם המאומצת של רנדל ובת' פירסון, אחותן של טסה ואנני. מנהלת מערכת יחסים עם מליק. בהמשך נהפכת לרופאהאלכסנדרה ברקנרידג'סופיחברת ילדות של קייט, קווין מתאהב בה בילדותם. היא נמצאת עם קווין בזמן השריפה בה ג'ק שואף עשן. לאחר מכן מתחתנת עם קווין ומתגרשת ממנו כאשר הוא בוגד בה. בעונה הראשונה היא וקווין חוזרים להיות יחד אך נפרדים. . אחרי שהתגרשה מקווין התחתנה עוד פעמיים והתגרשה. בעונה השישית לקראת הסוף הם חוזרים לחיות יחד באופן סופי.קייטלין ת'ומפסוןמדיסוןחברה של קייט מקבוצת ההרזיה. בעקבות סטוץ שלה עם קווין נכנסת להריון עם תאומים. מחליטה לבטל את החתונה עם קווין ביום החתונה, מכיוון שלטענתה הוא לא אוהב אותה. בעונה השישית היא מפתחת מערכת יחסים עם אלייז'ה, הם מתחתנים והיא נכנסת ממנו להריון ויולדת בן נוסף.

מספר ידוענים הופיעו בסדרה בתפקיד עצמם. בהם, סילבסטר סטאלון, רון הווארד, מריו לופז וקייטי קוריק.

עץ משפחת פירסון

קישורים חיצוניים








קטגוריה:סדרות דרמה המשכיות
קטגוריה:NBC: סדרות טלוויזיה
קטגוריה:זוכי פרס גילדת שחקני המסך - סדרות
קטגוריה:יצירות זוכות פרס התקשורת של הליגה ההומו-לסבית נגד השמצה
קטגוריה:מגפת הקורונה בטלוויזיה
קטגוריה:זוכות פרס גרייסי
קטגוריה:סדרות טלוויזיה אמריקאיות שעלו לשידור בשנת 2016